Οι μισές αλήθειες είναι πολύ πιο επικίνδυνες
από τα ψέματα.
Ένα ψέμα μπορείς να το αντικρούσεις.
Αλλά η μισή αλήθεια φέρει το βάρος της αξιοπιστίας της αλήθειας
και την προδοσία της αναλήθειας.
Είτε είναι αλήθεια είτε είναι ψέματα,
δεν γλιτώνεις από το δηλητήριο της μισής αλήθειας.
Ούτε οι ιστορικοί δεν ξέρουν
αν η ιστορία που κατέγραψαν
ήταν η μισή αλήθεια ή όλη η αλήθεια.
Στις 14 ημέρες του πολέμου της Κουρουκσέτρα,
γεμάτες δόλο, προδοσία και εξαπάτηση,
δεν υπάρχει κάτι που δεν έχω δει!
Ο Αμπιμανιού, ο Μπουρίσραβα,
ο Τζάιντρατ κι ο Σομαντάτα
σκοτώθηκαν όλοι με δόλιο τρόπο.
Επιθέσεις σε άοπλους πολεμιστές.
Δαίμονες εναντίον ανθρώπων.
Μάχες μετά τη δύση του ηλίου.
Ήταν σαν μαύρα σύννεφα να είχαν τυλίξει την Κουρουκσέτρα.
Και σ' αυτήν την άβυσσο της αδικίας,
πόσο θα άντεχε η αλήθεια ενός τίμιου ανθρώπου;
Βασιλιά Γιουντιστίρ, γιατί φοράτε την πανοπλία σας;
Γιατί; Δεν είμαι πολεμιστής εγώ;
Ή δεν αξίζω αυτήν την πανοπλία;
Μεγαλειότατε, είστε πολεμιστής και την αξίζετε.
Μα έχετε τραυματιστεί.
Δεν έχουν επουλωθεί ακόμη οι πληγές σας.
-Με είπες "Μεγαλειότατο", Γιουγιούτσου; -Ναι, Μεγαλειότατε.
Και γιατί με αποκάλεσες έτσι;
Γιατί πεθαίνουν οι στρατιώτες μου στη μάχη,
ενώ εγώ αναπαύομαι, επειδή έχω ανοιχτές πληγές;
Ή επειδή στη δίνη του πολέμου, ο Γκατότκατσα βρήκε φριχτό θάνατο,
και η καρδιά του Μπίμα έγινε κομμάτια,
ενώ εγώ κάθομαι εδώ και μετράω τις πληγές μου;
Είμαι υπεύθυνος για την ασφάλειά σας.
Δεν μπορώ να σας αφήσω.
Ενώ εγώ, ο Νταρμαράτζ Γιουντιστίρ, δεν είμαι υπεύθυνος για εκείνους;
Δεδομένων των συνθηκών, είναι λογικό να αγωνιάτε.
Και η αξίωσή μου για τον θρόνο της Χαστιναπούρ;
Έχετε δίκιο. Είστε ο μεγαλύτερος Πάνταβα.
Είστε ασυναγώνιστος στο δόρυ.
Δεν είστε βασιλιάς μόνο επειδή
είστε πολεμιστής ή ο μεγαλύτερος σε ηλικία.
Τότε, γιατί;
Γιατί είστε ο πλέον ακλόνητος.
Η πίστη σας στην αλήθεια είναι κι αυτή ακλόνητη.
Όπως και η πίστη σας στο ντάρμα.
Κι όμως, έχω κάνει πολλά λάθη, Βασιλιά Βιράτ.
Ναι, τον θυμάμαι καλά τον Βραχμάνο
που ήρθε σ' εμένα μεταμφιεσμένος σε Κανκ
και με βοήθησε να νικήσω τον Σουσάρμα, τον βασιλιά της Τριγκάρτα.
Κι όταν έμαθα ότι δεν ήταν άλλος από τον Νταρμαράτζ,
η χαρά μου ήταν απερίγραπτη.
Εξορία υπό άκρα μυστικότητα.
Εκείνη ήταν η στιγμή, Νταρμαράτζ,
που ως κι εσείς χρειάστηκε να καταφύγετε στο ψέμα.
Όχι, Μεγαλειότατε. Ακόμα και τότε, δεν έλεγα ψέματα,
γιατί ο "κανκ" ο γερανός είναι σύμβολο του Θεού του Θανάτου,
κι εγώ είμαι ο γιος του.
Που σημαίνει ότι ούτε τότε είχατε πει ψέματα.
Γι' αυτό ακριβώς όλη μου η δύναμη και το σθένος
είναι μαζί σας σε αυτήν τη μάχη.
Και γι' αυτό, είμαι δίπλα σας, αδελφέ Γιουντιστίρ.
Αν και ετεροθαλής αδελφός του Ντουριόνταν, στην Κουρουκσέτρα, είμαι στο πλευρό σας.
Αυτή είναι η Κουρουκσέτρα!
ΚΟΥΡΟΥΚΣΕΤΡΑ: Ο ΜΕΓΑΛΟΣ ΠΟΛΕΜΟΣ ΤΟΥ ΜΑΧΑΜΠΑΡΑΤΑ
ΓΙΟΥΝΤΙΣΤΙΡ
Ασβατάμα, γιε μου,
πώς είναι τώρα οι πληγές σου;
Χθες, έδωσες σκληρή μάχη με τον Γκατότκατσα.
Αυτές οι πληγές είναι παράσημα, πατέρα.
Είμαι πολεμιστής,
γιος και μαθητής σας.
Δεν θα εγκαταλείψω ποτέ καμία μάχη.
Ο γκουρού σου δεν έχει καμία αμφιβολία για τη γενναιότητά σου.
Αλλά είμαι και πατέρας σου.
-Ανησυχώ ότι στη μάχη… -Δεν θα πάθω τίποτα, πατέρα.
Και δεν θα αφήσω ούτε εσάς να πάθετε τίποτα.
Αφήστε τους φόβους και τους περιττούς συναισθηματισμούς.
Εξαιτίας αυτών, οι Πάνταβα έχουν γίνει αμείλικτοι,
και πολεμιστές σαν τον Ντουριόνταν και τον Κάρνα, αυθάδεις.
Δείξτε τους κι εσείς πόσο αμείλικτος είστε.
Φυσικά, γιε μου! Τη σημερινή μάχη δεν θα την ξεχάσεις ποτέ.
Να ζήσεις πολλά χρόνια, γιε μου.
Θα θυμάμαι και τις ευλογίες σας και την υπόσχεσή σας, πατέρα.
Σας χαιρετώ.
ΗΜΕΡΑ ΔΕΚΑΤΗ ΠΕΜΠΤΗ
Τη 15η ημέρα, οι δυνάμεις των Κάουραβα συνέχιζαν,
σαν διχαλωτή γλώσσα φιδιού έτοιμου να επιτεθεί.
-Αριστερά, Ναράγιανι. -Αριστερά.
Η Χαστιναπούρ ήταν ισχυρή,
γι' αυτό είχε συμμάχους.
Είχε, όμως, και εχθρούς,
και πολλοί υποστήριζαν τους Πάνταβα.
Επικεφαλής του στρατού των Πάνταβα
ήταν τα βασίλεια των Τσέντι, Κεκέγια και Σριντζάγια,
που εξαπέλυαν επίθεση σε σχηματισμό τρίαινας.
Ακολουθούσαν οι Πάντσαλα, με επικεφαλής τον Ντρούπαντ.
Οι πολεμιστές Μάτσια του βασιλιά Βιράτ είχαν αναλάβει την οπισθοφυλακή,
πολεμώντας πλάι στον Γιουντιστίρ.
Στα πλαϊνά, ο Μπίμα, ο Σικάντι κι ο Ντρισταντιούμνα
ήταν επικεφαλής των ελεφάντων.
Αλλά ο αρχηγός των Κάουραβα, ο Ατσάρια Ντρόνα,
έκανε διαφορετική εμφάνιση σήμερα.
Πάνε δεκατέσσερις μέρες, Ατσάρια, και οι Πάνταβα παραμένουν αλώβητοι!
Και τώρα έχω αρχίσει να χάνω την πίστη μου, δάσκαλε.
Μήπως φταίει
το ότι προδίδετε την εμπιστοσύνη μας,
όπως ο καλός σας φίλος ο Ντρούπαντ πρόδωσε τη δική σας;
Επίθεση!
Αυτό είναι το τέλος του έπους των Τσέντι, Κεκέγια και Σριντζάγια!
Ντρούπαντ!
Πώς είναι να είσαι ανήμπορος;
Κι εγώ σε είχα αναζητήσει κάποτε, όταν βρισκόμουν σε απόγνωση!
Τη θυμάσαι εκείνη τη μέρα;
Ζυγίστε το.
-Δώσ' το μου. -Καλά.
Πού πας; Μείνε εκεί που είσαι.
Να δω τον βασιλιά Ντρούπαντ.
Είναι παιδικός μου φίλος.
Ο βασιλιάς; Φίλος σου;
Για σένα, μέχρι κι εγώ είμαι βασιλιάς.
Πες μου, τι ζητάς, ζητιάνε;
Πρόσεχε, φύλακα! Είμαι φτωχός, αλλά όχι ζητιάνος.
Τράβα κάτσε έξω από κανέναν ναό.
Θα βρεις κι άλλους φίλους σου εκεί. Φύγε!
Βασιλιά μου, πήρες λάθος στροφή;
Ειρωνικά με αποκάλεσες βασιλιά;
Ας είναι!
Είμαι και Βραχμάνος και πολεμιστής.
Μια μέρα, θα κάνω τον βασιλιά σου ζητιάνο.
Τι;
Και η ήττα των Πάντσαλα θα είναι και η αρχή της καταστροφής σας!
Αρτζούν! Σήμερα, δεν θα τη γλιτώσεις!
Κέσαβ, γιατί επιταχύνετε το άρμα;
Ξέρω ότι με προστατεύετε από τον Κάρνα, τον Ντουριόνταν και τον Σακούνι.
Μπορείς να τους νικήσεις όλους,
αλλά δεν χρειάζεται ακόμη.
Αδελφέ Αρτζούν, θα τους αναλάβω εγώ.
Εσείς τον Ντρονατσάρια.
Σήμερα, σπέρνει τον όλεθρο.
Μόνο εσείς μπορείτε να τον σταματήσετε.
Σαχντέβ και Νακούλ!
Κάρνα!
Θείε Σακούνι!
-Ας τους πλευροκοπήσουμε. -Γιατί όχι;
Τους κατατροπώνουμε και ξαναχτυπάμε τον Αρτζούν.
Επίθεση!
-Κάτι δεν πάει καλά, Κέσαβ. -Δηλαδή;
Ο Ατσάρια Ντρόνα καταστρέφει τον στρατό και τους δικούς μας,
αλλά δεν επιτίθεται σ' εμάς. Γιατί;
Σας κρατάει απασχολημένους με Ντουριόνταν και Κάρνα
για να σας εξουθενώσει.
Πρέπει να τον σταματήσουμε, Κέσαβ. Αλλά πώς;
Η σημερινή μάχη μόλις ξεκίνησε,
και οι Πάντσαλα είναι σε τέτοια κατάσταση;
-Πού είναι ο Ντρούπαντ; -Βασιλιά Ντρούπαντ!
-Μεγαλειότατε! -Δείτε, σηκώθηκε κουρνιαχτός.
-Πρέπει να μαίνεται σκληρή μάχη εκεί. -Θα πάρω τον στρατό μου και θα πάω.
Μάτσια, να είστε σε εγρήγορση!
Εμπρός! Προχωρήστε! Μη σταματάτε!
Πού κατάντησε αυτή η φιλία!
Ποιον λες φίλο, Ντρούπαντ;
Αυτόν που ονειρευόσουν τόσο καιρό να σκοτώσεις;
Στο ίδιο σου το παλάτι,
έδωσες τη χαριστική βολή στη φιλία μας!
Τι κοιτάς; Κουνήσου!
Χαίρε, Βασιλιά μου!
Μεγαλειότατε, αυτός ο Βραχμάνος ισχυρίζεται ότι είναι φίλος σας.
-Τι; -Και τον πίστεψες;
Πήγαμε να τον διώξουμε,
αλλά είπε ότι θα κάνει τον βασιλιά μας ζητιάνο.
Πώς τολμάς!
Με απειλείς μέσα στο ίδιο μου το παλάτι;
Είμαστε από διαφορετικούς κόσμους, Ντρούπαντ,
αλλά οι αληθινοί φίλοι δεν τα κοιτάζουν αυτά.
Βιώνω την απόλυτη εξαθλίωση.
Κάποτε μου υποσχέθηκες το μισό σου βασίλειο,
αλλά δεν το θέλω πια.
Δώσε μου μόνο δέκα από τις αμέτρητες αγελάδες σου.
Η γυναίκα μου η Κρίπι και ο γιος μου ο Ασβατάμα θα είναι ευχαριστημένοι.
Δέκα αγελάδες; Και δεν παίρνεις όλο τον στάβλο;
Πώς τολμάς να με απειλείς κι έχεις και το θράσος να ζητιανεύεις;
Πετάξτε τον έξω τον ζητιάνο!
Προσέβαλες έναν Βραχμάνο ενώπιον ολόκληρης της αυλής σου.
Ετοιμάσου να μας αντιμετωπίσεις στο πεδίο της μάχης, Ντρούπαντ!
Ντρόνα!
Το θυμάσαι αυτό το πρόσωπο, Ντρούπαντ;
Αυτό που κάποτε παρίστανες ότι δεν ήξερες;
Σήμερα επέστρεψα και θα υπογράψω την καταδίκη σου.
Τι θα κάνεις τώρα;
Ντρούπαντ, φυλαχτείτε!
-Τι συνέβη, Μεγαλειότατε; -Καταστροφή!
-Πατέρα! -Πατέρα!
Με αποδεχτήκατε παρά τα ελαττώματά μου.
Ο Θεός να γαληνέψει την ψυχή σας.
Τι δυστυχία που δεν εκπλήρωσα την επιθυμία σας όσο ήσασταν ζωντανός.
Και για κακή τύχη του Ατσάρια Ντρόνα,
μετά τον θάνατό σας, η ευχή αυτή θα εκπληρωθεί!
Θα φροντίσω να είναι τόσο φρικτή η μοίρα του,
που θα κάνει και τον Γιαμράτζ, τον Θεό του Θανάτου, να τρέμει σύγκορμος!
Θα πάρει εγώ εκδίκηση για εσάς, πατέρα!
Έτσι λες;
Πού; Στα όνειρά σου;
Ο πατέρας σου, ο στρατός… πέθαναν όλοι.
Το όνειρό σου αρνείται να πεθάνει.
Απ' τη μία πλευρά είναι ο γιος μου,
κι από την άλλη, ο Κριπατσάρια.
Κι εσύ πιστεύεις ότι μπορείς να με σκοτώσεις;
Αυτός που θα μπορούσε να με σταματήσει
είναι ήδη απασχολημένος με τον Ντουριόνταν, Ντρισταντιούμνα.
Ατσάρια;
Και νομίζεις ότι ο Ντουριόνταν σου μπορεί να με σταματήσει;
Αδελφέ, εδώ είστε;
-Πηγαίνετε στο στρατόπεδο… -Αν δεν μπορώ να σωθώ εγώ…
πώς θα σώσω τη Χαστιναπούρ;
Είμαι εδώ επειδή με χρειάζονται.
Εγώ είμαι υπεύθυνος για τους Μάτσια.
Γι' αυτό ακριβώς είστε ο αρχηγός μας, αδελφέ.
Έχετε την απάντηση σε κάθε ερώτηση.
Έχω άλλη μια ερώτηση, λοιπόν.
-Πρέπει να δώσετε μια απάντηση. -Τι ερώτηση, Κέσαβ;
Οι Γιάκσα θέτουν ένα ζήτημα ζωής και θανάτου.
Τον θάνατο του Ντρονατσάρια.
Τι λέτε, αδελφέ Γιουντιστίρ;
Πόσο ακόμα μπορούν ο Αρτζούν και ο Ντρισταντιούμνα
να αντιστέκονται στη μανιασμένη οργή του Ατσάρια;
Μόνο εσείς μπορείτε να μας βοηθήσετε.
Θα αφοπλίσουμε τον Ατσάρια.
Γιατί να καταθέσει τα όπλα του;
Αν μάθει για τον θάνατο του Ασβατάμα;
Ο πατέρας της Ντράουπαντι είναι νεκρός.
Για ποιον θα πολεμήσεις τώρα;
Άνανδρε!
Νομίζεις ότι είσαι σπουδαίος πολεμιστής.
Χάρη στο πολύτιμο πετράδι σου;
Επιδεικνύεις το θάρρος σου σε αυτούς τους απλούς στρατιώτες;
Πολέμησε εμένα, αν τολμάς.
Γιουγιούτσου!
Έλα.
Τι λέτε, Κέσαβ; Είναι λιγότερο ικανός ο Ασβατάμα;
Με τα θεϊκά του όπλα, το σημάδι και την οργή του στη μάχη
είναι σαν τον πατέρα του.
Αλλά δεν είναι αθάνατος.
Ποιος θα σκοτώσει τον Ασβατάμα;
Σκοτώστε τον ή πείτε απλά ότι ο Ασβατάμα είναι νεκρός.
Να πω ψέματα; Και το ντάρμα, Κέσαβ;
Αδελφέ Γιουντιστίρ, κακό για το ντάρμα
θα ήταν να ανέβει ο Ντουριόνταν στον θρόνο της Χαστιναπούρ.
Τότε, ντάρμα και αντάρμα θα υποκύψουν στη δύναμή του.
Πείτε ό,τι θέλετε, Κέσαβ,
αλλά δεν μπορώ να πολεμήσω την αδικία με το να αδικώ εγώ.
Δεν μπορώ να πω ψέματα.
Τι είναι ψέμα;
Και τι είναι αλήθεια;
Αν η αλήθεια ορίζεται μόνο απ' όσα λέμε,
τότε σας υπόσχομαι πως ό,τι κι αν πείτε
θα είναι αλήθεια.
Δεν καταλαβαίνω, Κέσαβ.
Πρέπει να προστατεύσουμε Ντρισταντιούμνα και Αρτζούν
από την οργή του Ντρονατσάρια!
Μπίμα, τον Ασβατάμα.
Ήρθε η ώρα να σε στείλω στον πατέρα και τους γιους σου, Ντρισταντιούμνα.
Τι συμβαίνει;
Ντρισταντιούμνα!
Ο Ασβατάμα πέθανε!
Ο Ασβατάμα έπεσε στη μάχη!
Νομίζεις ότι θα πιστέψω τα ψέματά σου, Μπίμα;
Σήκω! Δεν μπορώ να πολεμήσω τον Ντρόνα μόνος.
Ενώ εγώ μόνος μου μπορώ!
Το σχέδιό σας απέτυχε, Μάνταβ.
Τίποτα δεν έχει τελειώσει ακόμη, Νταρμαράτζ.
Τότε, τελειώστε το!
Ο Ντρισταντιούμνα κι ο Μπίμα δεν έχουν άλλο χρόνο.
Εγώ να το τελειώσω;
Αδελφέ Γιουντιστίρ, εσείς πρέπει να το τελειώσετε.
Εγώ; Τι πρέπει να κάνω;
"Ο Ασβατάμα είναι νεκρός".
Ο Ατσάρια θα το πιστέψει μόνο αν το πείτε εσείς.
Μα δεν είναι αλήθεια.
Δεν πέθανε ο γιος του Ατσάρια, αλλά ένας ελέφαντας.
Μα τον έλεγαν Ασβατάμα.
Τον σκότωσε ο Μπίμα.
Μην κρίνετε το ντάρμα με γνώμονα την αλήθεια ή το ψέμα, αδελφέ Γιουντιστίρ.
Να κρίνετε με βάση τα μελλούμενα.
Σκεφτείτε πέρα από το προσωπικό σας καθήκον, Μεγαλειότατε.
Σκεφτείτε το καλό του λαού σας.
Αυτό προέχει για έναν βασιλιά.
Μπορώ μόνο να σας δείξω τον δρόμο.
Το αν θα τον ακολουθήσετε είναι δική σας απόφαση.
Αλλά πρέπει να πάρετε την απόφαση τώρα,
γιατί το μέλλον της Μπάρατ εξαρτάται από εσάς.
Μία σας κουβέντα θα ορίσει τη μοίρα του κόσμου.
Ατσάρια!
Ο Ασβατάμα πέθανε, Ατσάρια!
Ο Ασβατάμα έπεσε στη μάχη!
Ο ελέφαντας, όχι ο πολεμιστής.
Πώς νιώθετε που ακούσατε για τον θάνατο του γιου σας, Ατσάρια;
Αν το είπε ο Γιουντιστίρ, πρέπει να είναι αλήθεια.
Γιατί δεν λέει ψέματα.
Ο γιος μου είναι νεκρός.
Το ντάρμα μου δεν μου επιτρέπει να συνεχίσω.
Όταν πεθαίνει ένας ελέφαντας, οι δικοί του θρηνούν γι' αυτόν,
μα δεν ξεχνούν ποτέ ποιος τον σκότωσε.
Όχι μέχρι να πάρουν την εκδίκησή τους!
Σταμάτα, Ντρισταντιούμνα!
Σήμερα, η γη της Κουρουκσέτρα
δεν βάφτηκε κόκκινη από το αίμα του Ντρονατσάρια,
αλλά μαύρη.
Με την ήττα του, η ίδια η αλήθεια κατακρημνίστηκε.
Η αλήθεια για την οποία γινόταν ο πόλεμος της Κουρουκσέτρα
χάθηκε εκείνη τη μέρα.
Γιατί προκειμένου να νικήσει, ένας έντιμος άνθρωπος υπέπεσε σε μισές αλήθειες.
Αυτή ήταν η στιγμή
που έκανε την παραπλάνηση
βασική προϋπόθεση για κάθε πόλεμο στο εξής.
Αλλά το σκοτάδι της αδικίας είχε μόλις προαναγγελθεί.
Το πιο φρικτό και τρομακτικό κεφάλαιο της Κουρουκσέτρα σε λίγο θα ξεκινούσε.
ΣΤΑ ΕΠΟΜΕΝΑ ΕΠΕΙΣΟΔΙΑ, ΣΤΗΝ ΚΟΥΡΟΥΚΣΕΤΡΑ
Πριν χαράξει, πρέπει να ορίσουμε τον νέο μας αρχηγό.
Ο ένας είναι ο Κάρνα. Ο άλλος, ο Ασβατάμα.
Το ιερό πυρ επέλεξε τον επόμενο αρχηγό.
Δείτε τη σκιά του ήλιου μέσα στις φλόγες.
Ρίξε το βέλος. Σκότωσε τον Κάρνα.
Είναι άοπλος, Κέσαβ.
-Δεν… -Κι ο Αμπιμανιού άοπλος ήταν.
Αυτό αξίζει σε όποιον αψηφά το ντάρμα.
Τόσο οι Κάουραβα όσο και οι Πάνταβα είναι αίμα μου.
Να 'σαι γαλήνιος, σαν το νερό.
Θυμάσαι τους τρεις όρκους μου, Ντουριόνταν;
Κι όμως, υπάρχει κάτι για το οποίο πάντα θα σε σέβομαι.
Το θάρρος σου, τη δύναμή σου
και την αξία σου ως εξαιρετικού πολεμιστή.
Και γι' αυτό, δεν σου αξίζει να σε τιμωρούν,
αλλά να σε ραίνουν με λουλούδια.
Περίμενες τον θάνατο όλων των γιων μου, Ντράουπαντι.
Ντράπηκες με την ατίμωση μιας γυναίκας,
μα δεν βγήκες ποτέ μπροστά.
Σταθείτε, παιδιά μου.
Τι συμβαίνει, μητέρα;
Συγχώρεσέ με.
Το έγκλημα που έχω κρύψει από όλους σας.
Δεν το έκανα για την ιστορία. Στάθηκα δίπλα στους Πάνταβα για το μέλλον.
Τόσο πολύ νοιάζεσαι για το μέλλον, Κέσαβ;
Τότε, θα σε λυτρώσω από αυτό για πάντα.
Την κατάρα μου να 'χεις!
Δεν είναι το τέλος αυτό, αλλά η αρχή του τέλους!
Ομ, Μπραχμάστρα των θεών, όπλο της φωτιάς
Σε τρεις κόσμους Η ηχώ σου ταξιδεύει
Σήμερα, η γενιά των Πάνταβα τελειώνει εδώ.
Εγώ είμαι το φως
Εγώ είμαι και η σκιά
Πέρα από την οποία
Λυτρώνεσαι απ' την ψευδαίσθηση
Έλα και γίνε μ' εμένα ένα
Το τέλος είναι το πεπρωμένο σου
Κάτω είναι η γη, πάνω είν' τα αστέρια
Αυτός είναι ο πόλεμος της Κουρουκσέτρα!
Υποτιτλισμός: Βασιλική Ευσταθίου